**МИНИСТЕРСТВО НА ЗДРАВЕОПАЗВАНЕТО**

**Регионална ЗДРАВНА инспекция – Плевен**

КОНЦЕПЦИЯ ЗА РАЗВИТИЕ

НА

РЕГИОНАЛНА ЗДРАВНА ИНСПЕКЦИЯ – ПЛЕВЕН

ПЛЕВЕН, 2022 г.

1. ВЪВЕДЕНИЕ

Концепцията за развитие на РЗИ - Плевен е съобразена с Националната здравна стратегия 2014-2020 г. на Министерство на здравеопазването на Република България, както и с основни актове като Закона за здравето и Устройствения правилник на регионалните здравни инспекции.

Националната здравна стратегия 2014-2020 г. е водещият стратегически документ, определящ визията и конкретизиращ целите за развитие на системата на здравеопазването до 2020 г. Стратегията е израз на политическата воля на държавата за гарантиране на правото на здраве на всички български граждани и изграждане на справедлива здравна система. Тя е в съответствие с ангажиментите на България на европейско и международно ниво, но въплъщава и стремежа на държавата за избор на национален път за развитие на системата на здравеопазване.

Общественото здравеопазване е наука за превенция на болестите, удължаване на живота в добро здраве и промоция на здравето чрез организирани обществени усилия за контрол на поведенческите рискови фактори и факторите на жизнената и околната среда, контрол на заразните болести, здравно възпитание и развитие на социални механизми за осигуряване на стандарт на живот, укрепващ здравето, организирайки здравната помощ така, че всеки индивид да упражнява своето право на здраве и дълъг живот.

Планирането, разработването и провеждането на политика по промоция на здраве, интегрирана профилактика на незаразните болести, надзор на заразните болести и ефективен държавен здравен контрол за ограничаване на заболеваемостта от незаразни и заразни болести и предпазване от неблагоприятното въздействие на поведенческите рискови фактори и факторите на жизнената среда се осъществяват на национално ниво - от Министерство на здравеопазването, националните центрове по проблемите на общественото здраве и регионалните здравни инспекции (РЗИ), на регионално ниво.

РЗИ - Плевен е част от системата на регионалните здравни инспекция, която осъществява дейност на територията на област Плевен.

Настоящата концепция е разработена като стратегически документ на РЗИ - Плевен, в който се определят основните цели и приоритетни области в развитието на инспекцията.

1. СТРАТЕГИЧЕСКИ ЦЕЛИ, ВИЗИЯ, МИСИЯ И ЦЕННОСТИ

*Стратегически цели*

Дейността на РЗИ - Плевен е насочена към изпълнение на следните стратегически цели:

* засилване и повишаване ефективността на държавния здравен контрол и достигане на високо ниво на съответствие с националните и европейските изисквания на обектите с обществено предназначение, продуктите, стоките и дейностите със значение за здравето на човека и факторите на жизнената среда;
* подобряване здравето на населението и повишаване качеството на живот чрез намаляване преждевременната смъртност, заболеваемостта и последствията за здравето от основните хронични незаразни болести, свързани с рисковите фактори - тютюнопушене, злоупотреба с алкохол, нездравословен модел на хранене и ниска физическа активност;
* ограничаване заболяемостта и смъртността от инфекциозни заболявания чрез усъвършенстване и подобряване ефективността на епидемиологичния надзор, профилактиката и контрола на заразните болести;
* повишаване качеството на медицинското обслужване на населението и превръщане на профилактиката в задължителен елемент на всички нива.

Електронното здравеопазване е също важен елемент за развитието на здравната система и е определено за приоритет на европейските здравни системи. Като член на ЕС България също определя електронното здравеопазване като основен инструмент за усъвършенстването на здравната система. Все по широкото въвеждане на информационно - комуникационните технологии е част от реформата на българското здравеопазване, като цели повишаване на ефективността на разходите.

*Визия*

Визията на една организация изразява целите или стремежа към това, което тя иска да постигне. Крайните цели, които организацията си поставя да постигне в контекста на своята мисия са определени в нейната визия и развити в стратегическите й и оперативни цели.

*Визията на РЗИ - Плевен е чрез ефективно управление, организационно усъвършенстване и качествена организация на дейността си да изпълнява успешно своята мисия и да допринася за опазване на общественото здраве и повишаване на качеството на живот на населението в област Плевен.*

Визията на инспекцията се реализира чрез постигането на посочените по-горе стратегически цели и чрез самото й усъвършенстване и развитие като публична организация.

В организационен аспект, визията на инспекцията като публична организация е да утвърди позицията си на лидер на услуги в рамките на обществената система на здравеопазването и да работи като модерна, ефективна и ефикасна административна структура към M3 въз основа на принципите на цялостно управление на качеството.

Работата на РЗИ – Плевен като публична организация се основава на следните ръководни начала:

* широк спектър от висококачествени административни услуги и разпространение на информация по отношение общественото здравеопазване, превенцията и профилактиката на заразни и незаразни болести;
* прилагане на модерни и ефективни методи за лабораторна диагностика;
* осигуряване на достъп и своевременна консултация на обърналите се пациенти и клиенти по въпроси от компетенция на РЗИ;
* утвърждаване на лидерското място в общественото здравеопазване, включително в подготовката на нови кадри от МУ.

***Мисия, ключови дейности и задачи***

Мисията на една публична организация е свързана с определена публична политика и/или законоустановени правомощия.

*Мисията на РЗИ - Плевен е да осъществява и организира държавната здравна политика на територията на област Плевен.*

За реализирането на своята мисия, РЗИ - Плевен изпълнява следните основни дейности по:

* държавен здравен контрол;
* контрол върху регистрацията и здравната дейност, осъществявана от лечебните и здравните заведения;
* проверка относно спазването на изискванията по чл. 40, ал. 4 и чл. 47, ал. 4 от Закона за лечебните заведения;
* планиране, организиране, ръководство и контрол на медицинската експертиза;
* промоция на здравето и интегрирана профилактика на болестите;
* събиране, регистриране, обработване, съхраняване, анализ и предоставяне на здравна информация за нуждите на националната система за здравеопазване;
* мониторинг на факторите на жизнената среда и на дейностите със значение за здравето на населението;
* анализи, оценки и прогнози за здравно-демографските процеси на регионално ниво;
* лабораторни анализи и изпитвания;
* разработване и изпълнение на регионални здравни програми и проекти;
* координация и изпълнение на национални и международни здравни програми и проекти;
* методическа, консултативна и експертна помощ;
* следдипломно практическо обучение в областта на опазване на общественото здраве;
* проверки по сигнали на граждани, свързани с опазването на общественото здраве;
* планиране и организиране на здравните дейности при бедствия, аварии и катастрофи и изготвяне на военновременен план за територията на съответната област.

Определените дейности на Инспекцията са в съответствие с националните политики и програми на Министерство на здравеопазването и са насочени към провеждане на държавен здравен контрол за опазване на общественото здраве и повишаване качеството на живот.

В своята дейност РЗИ - Плевен осъществява и следните основни задачи:

* участие при изготвянето на Националната здравна карта;
* изготвяне на статистически и икономически анализ за развитието на лечебните заведения;
* осъществяване на контрол върху дейността на лечебните и здравни заведения;
* провеждане на системен мониторинг и оценка на факторите на жизнената среда и активен надзор на заразните заболявания за предотвратяване рисковете за здравето на населението;
* реализиране на дейности по национални програми за намаляване заболеваемостта и смъртността от хронични неинфекциозни заболявания, свързани с факторите на риска в поведението и в околната среда;
* промоция на здравето, чрез повишаване на информираността на населението на столицата относно рисковите фактори и изграждане на здравословен стил на живот;
* анализ на демографските и здравни показатели и търсене на връзка с факторите на жизнената среда.

*Ценности*

Организациите от публичния сектор се основават и отстояват важни публични ценности като демокрация, върховенство на закона, граждански фокус, социална отговорност, справедлива работна среда, превенция на корупцията, многообразие и равнопоставеност на половете и други. Ценностната система на публичната организация в съответствие с нейната мисия и визия изграждат рамката на поведение на организацията, на нейните лидери и служители.

Ценностната система на РЗИ - Плевен е в съответствие с общите ценности в публичния сектор и се основава на принципите на законност, професионализъм, етичност, социална отговорност, превенция на корупцията, анти-дискриминация, фокус върху гражданите, обществена насоченост и други. В РЗИ - Плевен има утвърден Етичен кодекс, с който се формира и утвърждава етичната й култура. Управлението на РЗИ - Плевен е ориентирано към превенция на корупцията. Дейността на РЗИ - Плевен е тясно свързана със социалната отговорност за опазване на общественото здраве на населението. В този контекст работата на Инспекцията има директен ефект върху качеството на живот на гражданите на територията на област Плевен.

1. КОНЦЕПЦИЯ/НАСОКИ НА РАЗВИТИЕ

Целта на Инспекцията е постигане на непрекъснато подобрение и висок обществен резултат от административната дейност на РЗИ - Плевен в съответствие с принципите за цялостно управление на качеството в публичния сектор.

Въз основа на цялостния анализ и изготвения План за подобрения бяха определени следните основни цели, приоритетни области и ключови дейности за развитие на РЗИ – Плевен в периода 2018-2022 г.:

1. *Подобряване на стратегическото управление, обществената осведоменост за РЗИ и управлението на взаимоотношенията със заинтересованите страни и партньори.*

Ключови дейности:

* изготвяне на Концепция за развитие на РЗИ – Плевен 2018-2022 с ясно определена мисия, визия и ценности и комуникирането й със служителите, заинтересованите лица и обществеността
* разработване и изпълнение на политика за социалната отговорност на РЗИ – Плевен
* актуализиране на стратегията за медийна политика на РЗИ
* публикуване на годишните планове и отчети на РЗИ
* проучване на общественото възприятие на РЗИ
* разработване на политика за систематизиран подход за управление на взаимоотношенията със заинтересованите лица
* разясняване на СФУК на служителите на РЗИ – Плевен

1. *Подобряване управлението на човешките ресурси в РЗИ – Плевен*

Ключови дейности:

* разработване на механизъм за преглед, измерване и проверка на натовареността на служителите на РЗИ – Плевен
* разработване на механизъм за подобряване на обмена на информация и взаимодействие между работещите в РЗИ по хоризонтал и вертикал
* проучване на възприятията на служителите за Инспекцията и тяхната удовлетвореност от работата им в РЗИ
* въвеждане на практика за регулярни преки срещи между ръководството и служителите на РЗИ
* провеждане на регулярни тийм билдинги за развитие на екипността и вътрешната комуникация
* разширяване на системата за следдипломно обучение – квалификация и преквалификация и участия в проекти за повишаване капацитета на знания в други области
* осигуряване на възможност за обучение и развитие на персонала по европейски проекти и в чужбина

1. *Подобряване управлението на знанията и информацията в РЗИ*

* изготвяне на регистър, който да систематизира ползваните в РЗИ информационни системи и взаимодействие между тях
* създаване и поддържане на електронна библиотека
* актуализиране на процедурата за продължителна квалификация
* разработване на Наръчник за новопостъпили служители
* провеждане на срещи за трансфер на знания
* въвеждане на електронни услуги и работа с документи по електронен път
* разширяване на възможностите на инспекцията за осъжествяване на нови научни и медицински разработки за въвеждане на иновации и съвременни нови методики и подходи по отношение превенция и профилактика на заразни и незаразни болести

Обслужването на гражданите и потребителите на услугите на РЗИ – Плевен е основен приоритет в работата на Инспекцията.

Удовлетвореността на пациентите и гражданите е водещ приоритет за РЗИ - Плевен. Обслужването на потребителите се базира на следната схема:

Усилия за удовлетворяване достъпност, своевременност

на потребителите и информираност

Проява на лоялност осигуряване на повторно

към потребителите търсене

Информираността на гражданите (пациенти и клиенти) - както за вътрешния ред в Инспекцията, така и за основните им права и задължения при предоставяне на услуга са ключови предпоставки за ясни взаимоотношения между тях и служителите в РЗИ - Плевен.

Всеки гражданин, потърсил услуга в инспекцията, трябва да е информиран по разбираем за него начин, че има следните права и задължения:

* да получи своевременна, достъпна и качествена административна или медицинска услуга, независимо от пол, възраст, етническа принадлежност, религиозни убеждения и културно равнище;
* да бъде информиран за размера на евентуалното му финансово участие при заплащане на такси;
* да бъде информиран за правилата на вътрешния ред на инспекцията, с който трябва да се съобразява;
* да бъде информиран за сроковете и прогнозата за изпълнението на изискваните от него изследвания или документи;
* да приеме или отхвърли предложените изследвания или задължения;
* да спазва Правилник за вътрешния ред на РЗИ - Плевен;
* да съдейства на инспекторите или останалия медицински персонал при осъществяване на текущия контрол;
* да се отнася с необходимото уважение и внимание към служителите на инспекцията.

С оглед на подобряване на качеството на обслужването инспекцията си поставя следните приоритетни задачи:

* извършване на регулярен преглед, анализ и реинженеринг на съществуващите процедури за предоставяне на услуги, с цел съкращаване на срокове и намаляване на бюрокрацията;
* улесняване на физическия достъп до предоставяните от РЗИ - Плевен услуги и спестяване на време и разходи за гражданите и бизнеса;
* осигуряване на отдалечен достъп до споделени ресурси, в това число и центровете за данни в РЗИ - Плевен;
* системно провеждане на проучване чрез анкети за удовлетвореността на гражданите/ потребители на административни или медицински услуги, обобщаване и анализ на получените резултати и предприемане на адекватни мерки за подобрение.

ЗАКЛЮЧЕНИЕ

Целта на тази концепция е да определи ясно визията, мисията и ценностите на РЗИ - Плевен и да очертае стратегическите цели, приоритети и ключови области на развитие на Инспекцията. Очертаната амбициозна посока ще доведе до подобряване на работата и управлението на Инспекцията с оглед на непрекъснатия процес на нейното усъвършенстване в организационен аспект и в контекста на предоставяне на качествени услуги на нейните потребители. Тя служи и за отправна точка за извършване на периодичен мониторинг на нейното реализиране.

ОРГАНОГРАМА НА РЗИ - ПЛЕВЕН

IV.

